Apuolės kapinynas

Apuolės kapinynas (valstybės saugomas kultūros paminklas: unikalus kodas – 3235; senas registro kodas – A469P, senas kultūros paminklų sąrašo Nr. AR955) – kapinynas centrinėje Skuodo rajono savivaldybės teritorijos dalyje, Apuolėje (Aleksandrijos seniūnija), 0,2 km į šiaurės vakarus nuo Apuolės piliakalnio, Luobos dešiniajame krante.

 Kapinynas 
Įrengtas pakrantės aukštumoje ir jos pietiniame, pietrytiniame šlaite. Didesnė dalis dirvonuoja, likusi – ariama.

Teritorijos plotas – 2,4 ha.

1972 m. paskelbtas respublikinės reikšmės archeologijos paminklu (AR955),Lietuvos TSR kultūros paminklų sąrašas. – Vilnius, 1973. – P. 170 1992 m. registruotas Lietuvos Respublikos kultūros vertybių registre, 1997 m. įrašytas į registro archeologinių vietų sąrašą(A469), 1998 m. paskelbtas Lietuvos Respublikos kultūros paminklu (A469P), 2005 m. pripažintas valstybės saugomu kultūros paminklu.Kultūros vertybių registras: Apuolės kapinynas 

Datuojamas II – XIII a.

2009 m. kapinyną nusiaubė „juodieji archeologai“.Asta Kažukauskienė. Juodieji archeologai savinasi vertybes. – Valstietis.lt – 2009, liepos 6Jurga Petronytė. Auksinis vikingas užvaldė „juoduosius archeologus“. – Vakarų ekspresas – 2009, liepos 17Daiva Janauskaitė. Kapų plėšikai stos prieš teismą. – Klaipėda – 2011, birželio 10

 Tyrimai 
1928–1930 m. tyrė Eduardas Volteris, 1931 m. – Birgeris Nermanas, 2001 m. – Vida Kliaugaitė ir Zenonas Baubonis.

1948 ir 1966 m. žvalgė Lietuvos mokslų akademijos Istorijos institutas, 1974, 1981 ir 1987 m. – Mokslinė metodinė kultūros paminklų apsaugos taryba.

Kapinyne ištirtas 172,3 m² plotas, aptikta griautinių ir 21 degintinis X – XII a. kapas, rasta žalvarinių antkaklių, juostinių ir storagalių apyrankių, pasaginių segių, smeigtukų, svarelių, žalvario ir mėlyno stiklo karolių, geležinių peilių, kirvių, kalavijų bei jų nuolaužų, lipdytos keramikos, surinkta pavienių II – IV a. dirbinių. Zenonas Baubonis, Vida Kliaugaitė. Apuolės kapinynas. – Archeologiniai tyrinėjimai Lietuvoje 2001 metais. – Vilnius, 2003. – P. 109–113

Radinius saugo Vytauto Didžiojo karo muziejus, Stokholmo istorijos muziejus, Lietuvos nacionalinis muziejus ir Skuodo muziejus.

 Šaltiniai 

 Nuorodos 
 Geriausių archeologijos paveldo išsaugojimo darbų konkursas 
 Įtaria iškasinėjus dar 12 kapinynų. – Nusikaltimai: ATN.lt – 2009, liepos 6 
 Apuolės radiniai sugrįžo į Vytauto Didžiojo karo muziejų. – Lietuvos Respublikos krašto apsaugos ministerija: Naujienos – 2009, rugsėjo 28 
 Daiva Janauskaitė. Juodieji archeologai siautėja. – Klaipėda – 2009, spalio 12
 Lukas Pileckas. Juodoji archeologija Lietuvoje – pelningiausių verslų dešimtuke. – Naujienų portalas Alfa.lt – 2010, lapkričio 7 

Kategorija:Lietuvos kapinynai
Kategorija:Skuodo rajono paveldas